През юли 1911, един 35-годишен
възпитаник на Йейл и професор тръгнал от лагера си в дъждовната гора
заедно с екипа си.
След като изкачил един висок хълм
и изтрил потта от челото си,
той описал какво вижда отдолу.
Сред гъстата зеленина на дъждовната гора видял да се издига
този невероятен, безкраен лабиринт от постройки,
издигнати от гранит и
красиво съчетани.
Удивителното в този проект е,
че той е първият финансиран от National Geographic
и украсява корицата на списанието през 1912.
Професорът използвал модерно фотографско оборудване,
за да запечата мястото,
променяйки завинаги лицето на откривателството.
Мястото било Мачу Пикчу,
открито и проучено от Хирам Бингам.
Щом го видял, той попитал:
"Това е невъзможна мечта.
Какво би могло да бъде?"
Днес,
100 години по-късно,
каня всички ви на невероятно пътешествие с мен,
37-годишна възпитаничка на Йейл и професор.
(Аплодисменти)
Няма да правим друго, освен да използваме последните технологии,
за да картографираме цяла държава.
Това е мечта, започнала от Хирам Бингам,
но ние я споделяме със света,
правейки археологическите проучвания по-отворени, обхватни
и в мащаби просто невъзможни досега.
Затова съм толкова развълнувана
да споделя с всички вас днес,
че ние ще открием платформата, получила наградата на TED за 2016
в Латинска Америка,
по-точно в Перу.
(Аплодисменти)
Благодаря ви.
Ще вземем невъзможната мечта на Хирам Бингам
и ще я превърнем в удивително бъдеще,
което всички заедно можем да споделим.
Перу не е само Мачу Пикчу.
Има също и разкошни бижута,
като тези тук.
Има изумителните керамични човешки фигурки Моче.
Има линиите Наска
и невероятен текстил.
Затова, като част от наградената от TED платформа,
ще си партнираме с някои забележителни организации,
преди всичко с DigitalGlobe, най-големия в света доставчик
на търговски сателитни образи с висока резолюция.
Те ще ни помогнат да построим
удивителна краудсорсинг платформа като тяхната.
Може би някои от вас са я използвали
при катастрофата с MH370 и търсенето на самолета.
Разбира се, те ще ни осигурят и сателитните снимки.
National Geographic ще ни помагат с образованието и разбира се, проучванията.
Те ще ни осигурят също и богато съдържание за платформата,
включително някои архивни кадри, като тези, които видяхте в началото
и някои от документалните им филми.
Вече започнахме да строим и планираме плаформата
и съм толкова развълнувана.
Ето я и страхотната част.
Екипът ми, начело с Чейз Чайлдс,
вече започна да разглежда някои от сателитните снимки.
Разбира се, тук виждате данни от 0,3 метра.
Мястото се казва Чан Чан в северен Перу.
Датира от 850 г. сл. Хр.
Наистина е удивителен град, но нека се приближим.
Това е видът и качеството на данните, до които всички ще имате достъп.
Виждате отделни постройки, отделни сгради.
Вече започнахме да откриваме и неизвестни места.
Вече можем да кажем, че като част от платформата
всички вие ще помагате за откриването на хиляди неизвестни места,
като това тук
и това потенциално голямо тук.
За съжаление започнахме също да откриваме много следи от грабежи,
като тези тук.
Много места в Перу са застрашени,
но хубавото е, че цялата информация за тях
ще бъде на разположение на археолозите от първа линия,
които могат да ги защитят.
Току-що бях в Перу на среща с техния министър на културата,
а също и с UNESCO.
Ще имаме тясно сътрудничество с тях.
Както всички знаете,
сайтът ще бъде на испански и на английски,
което е много важно, за да сме сигурни,
че хората в Перу и Латинска Америка могат да участват.
Нашият главен изследовател и директор на проекта е господинът,
който виждате - д-р Луис Хайме Кастильо,
професор в Католическия университет.
Като уважаван археолог в Перу и бивш заместник-министър,
д-р Кастильо ще ни помогне да координираме и споделяме информацията с археолозите,
за да могат те реално да проучат местата.
Той ръководи и една изумителна програма за картографиране с дронове,
снимки на които виждате зад мен тук и тук.
Тези данни също ще бъдат включени в платформата,
а той ще помогне и да снимаме новите места, открити с ваша помощ.
Нашият наземен партньор,
който ще помага с образованието, връзките,
а също и с елементите в сайта, свързани с опазването,
е Sustainable Preservation Initiative,
начело с д-р Лари Кобен.
Някои от вас може би не осъзнават,
че едни от най-бедните общности в света
съжителстват с едни от най-известните археологически площадки.
SPI дава възможности
на тези общности,
най-вече на жените,
чрез нови икономически подходи и бизнес обучение.
Помага им да се научат да изработват ръчно красиви предмети,
които после да продават на туристите.
Това позволява на жените да ценят културното си наследство
и да го приемат като свое.
Имах възможност да прекарам известно време с 24 от тези жени
на една известна археологическа площадка на име Пачакамак до Лима.
Те са невероятно вдъхновяващи
и хубавото е, че SPI ще ни помогне да преобразим общностите
в близост до местата, които вие ще ни помогнете да открием.
Перу е само началото.
Ще отворим платформата към света,
но аз вече получавам хиляди имейли
от хора по целия свят - професори, учители, студенти
и други археолози - толкова развълнувани да участват.
На практика те вече ни предлагат страхотни места за откриване,
включително Атлантида.
Не знам дали ще търсим Атлантида,
но знае ли човек.
Просто толкова се вълнувам да открия тази платформа.
Тя ще бъде стартирана официално до края на годината.
И трябва да кажа, че ако
това, което екипът ми вече е открил през последните няколко седмици e някакъв знак,
това, което светът ще открие просто е извън пределите на въображението.
Дръжте се за ламите си.
Много ви благодаря.
(Аплодисменти)
Благодаря ви.
(Аплодисменти)